Tiltale for overtrædelse af straffelovens § 245, stk. 1 – legemsangreb af særligt rå, brutal eller farlig karakter. Påstand om erstatning
Ret: Retten i Aalborg (1. instans)
Faggruppe: Straffesag — Almindelig domsmandssag
Sagsemner: Forurettede og vidner;
Liv og legeme;

RETTEN I AALBORG

Udskrift af dombogen

D O M

afsagt den 9. februar 2021

Rettens nr. 6-1412/2020
Politiets nr. 5100-73251-00005-20

Anklagemyndigheden
mod
Tiltalte 1
født Dato 1 og
Tiltalte 2
født Dato 2

Der har medvirket domsmænd ved behandlingen af denne sag.

Anklageskrift er modtaget den 19. februar 2020, og tillægsanklageskrift er
modtaget den 23. december 2020.

Tiltalte 1 og Tiltalte 2 er tiltalt for overtrædelse af:

1.
Tiltalte 1
Tiltalte 2

straffelovens § 245, stk. 1 – legemsangreb af særligt rå, brutal eller far-lig
karakter – ved den 20. januar 2020 ca. kl. 17.00 på Adresse i By 1 i forening
og efter forudgående fælles forståelse med en u-kendt medgerningsmand at
have udøvet vold mod Forurettede, idet Tiltalte 1 slog Forurettede i hovedet
med et jernrør eller lig-nende samt trampede og sparkede ham flere gange i
hovedet og på kroppen, Tiltalte 2 slog Forurettede flere gange i hovedet og på
kroppen med knyttet hånd samt trampede og sparkede Forurettede flere gange i
hovedet og på kroppen, og en ukendt medgerningsmand tildelte Forurettede et
slag i hove-det med en hammer eller lignende.

2.
Tiltalte 1

færdselslovens § 117a, stk. 2, nr. 1, jf. straffelovens § 89 ved den 13. april
2020 ca. kl. 20.05 at have ført personbil med Reg. nr. ad Krobakken i Brovst,
selv om han var frakendt førerretten.

Std 75284



side 2

3.
Tiltalte 1

færdselslovens § 118, jf. § 4, stk. 1, ved på samme tid og sted som i sagens
forhold 2 at have ført personbil med mindst 104 km/t, selv om det ved
færdselstavle er angivet, at hastigheden ikke måtte overstige 70 km/t, hvilket
udgjorde en overskridelse på mere end 30 procent af den tilladte hastighed.

Påstande

Anklagemyndigheden har nedlagt påstand om straf.

Tiltalte 1 har nægtet sig skyldig i forhold 1 og erkendt sig skyldig i forhold 2
og 3.

Tiltalte 2 har nægtet sig skyldig.

Forurettede har påstået, at de tiltalte in solidum skal betale 55.552,15 kr. med
renter efter erstatningsansvarslovens § 16. Beløbet omfat-ter godtgørelse for
svie og smerte med 18.450 kr., udgifter til tandlæge med 26.760,25 kr. og
udgifter til ødelagte beklædningsgenstande med 10.341,90 kr. Forurettede har
taget forbehold for yderligere krav.

De tiltalte har bestridt erstatningspligten og kravets størrelse, og de har gjort
gældende, at der mangler dokumentation for samtlige krav, og påstanden
derfor ikke skal tages under påkendelse.

Sagens oplysninger

Der er afgivet forklaring af de tiltalte og af vidnerne Forurettede, Vidne 1,
Vidne 2 og Vidne 3. Forklaringerne er lydoptaget og gengives ikke i dommen.

Det fremgår af en personundersøgelse af 7. februar 2020, at Forurettede blev
undersøgt på Aalborg Universitetshospital, Opvågningen, den 20. januar 2020
kl. 21.00. Af resumé og konklusion fremgår:

"Ved undersøgelsen af den 26-årige mand, der angiver sig udsat for vold
med slag fra hammer og totenschlæger-lignende genstand begået ca. 4
timer forud for undersøgelsen, fandtes:

Kvæstningssår i højre isseregion (3) samt hudafskrabninger og
blodunderløbne områder med hævelse på issen (1-2,4), i panden (5-6), på
næseryggen (7), omkring højre øje (8), blodunderløbne mærker på højre
underarm (10), på venstre overarm (11), på venstre hånd (12) og



side 3

brud på 2 tænder i overmunden (9).

Ifølge skadesjournal fra Aalborg Universitetshospital blev der ved
traume-CT-scanning ikke påvist knoglebrud eller indre blødninger.

De påviste læsioner l-8 og 10-12 er friske og kan være opstået på det
angivne tidspunkt. De er følger efter flere stumpe traumer og kan være
efter slag med genstand som oplyst. For aldersvurdering af læsion 9
henvises til tandlæge.

Undersøgte antages ikke at have været i livsfare ud fra det nu
fore1iggende, men det bemærkes, at gentagne slag med genstand mod
hovedet kan indebære risiko for kraniebrud og/eller blødninger i hovedet.

Der er sikret materiale til evt. retsgenetisk og retskemisk undersøgelse."

Det fremgår af anmeldelsesrapporten, at det ved gerningsstedsundersøgelsen i
lejligheden blandt andet blev konstateret, at der var blodpletter på måtten ved
indgangsdøren til opgangen, opgangsgulvet ud for lejligheden, gulvtæp-pet i
lejlighedens entré, oversiden af sæbedispenseren på badeværelset samt
gulvmåtten midt i entréen. Det fremgår endvidere, at der i øverste skuffe i
kommoden i entréen blev fundet en hammer med træskaft og en hammer med
plastikskaft.

Der er forevist fotografier, som politiet har optaget udenfor og inde i lejlig-
heden Adresse i By 1, og fotografier som politiet har optaget af Forurettede.

Der er foretaget dokumentation af en sms, som er sendt til Tiltalte 2's telefon
den 20. januar kl. 11.44, og hvori afsenderen er angivet som: "Person
nordjyllands politi".

Der er foretaget dokumentation fra rapporter vedrørende oplysninger fra Fa-
milierådgivningen Vesthimmerlands Kommune.

Personlige oplysninger

Tiltalte 1 er tidligere straffet senest ved

dom af 8. november 2017 med fængsel i 10 dage, betinget med vilkår om
samfundstjeneste, og en bøde samt førerretsfrakendelse i 5 år fra den 30.
april 2017 til den 29. april 2022, for overtrædelse af færdselslovens § 54,
stk. 1, 1. pkt.

dom af 15. marts 2019 med fængsel i 3 måneder, betinget med vilkår om



side 4

bl.a. samfundstjeneste, for overtrædelse af straffelovens § 293, stk. 1, § 277,
§ 290, stk. 1, § 276 a, jf. § 21 og bekendtgørelse om euforiserende stoffer,
jf. til dels straffelovens § 89. Længstetiden for samfundstjenesten er ophørt
14. september 2019.

dom af 21. februar 2020 med fængsel i 40 dage, betinget med vilkår om
bl.a. samfundstjeneste for overtrædelse af straffelovens § 266. Det er op-
lyst, at samfundstjenesten er udført.

dom af 4. maj 2020 med en bøde på 8.500 kr. for overtrædelse af færd-
selslovens § 117 a, stk. 1.

Kriminalforsorgen har i forbindelse med en tidligere sag foretaget en under-
søgelse af Tiltalte 1's personlige forhold og afgivet erklæring herom den 13.
november 2019. Det konkluderes heri, at Tiltalte 1 er egnet til at modtage en
hel eller delvis betinget dom med vilkår om samfundstjeneste, hvortil det
anbefales, at der fastsættes vilkår om tilsyn af Kriminalforsorgen i prøvetiden
samt et betinget vilkår om, at tiltalte skal undergive sig behand-ling mod
misbrug af alkohol og euforiserende stoffer, såfremt Kriminalfor-sorgen finder
det fornødent. Det fremgår endvidere, at såfremt retten finder, at sagen kan
afgøres med en betinget dom uden vilkår om samfundstjeneste, skal det
anbefales, at der hertil fastsættes vilkår om 1 års tilsyn af Kriminal-forsorgen
samt særvilkår som ovenfor nævnt.

Kriminalforsorgen har foretaget en undersøgelse af Tiltalte 2's personlige
forhold og afgivet erklæring herom den 3. marts 2020. Det konkluderes heri, at
tiltalte er egnet til at modtage en hel eller del-vis betinget dom med vilkår om
samfundstjeneste, hvortil det skal anbefales, at der fastsættes vilkår om tilsyn
af Kriminalforsorgen i prøvetiden. Det frem-går endvidere, at såfremt retten
finder, at sagen kan afgøres med en betinget dom uden vilkår om
samfundstjeneste, skal det anbefales, at der alene fast-sættes prøvetid.

De tiltalte har afgivet forklaring om deres personlige forhold. Forklaringerne er
lydoptaget.

Rettens begrundelse og afgørelse

Forhold 1:
Efter bevisførelsen, herunder de tiltaltes forklaringer, lægges det til grund, at
Forurettede den 20. januar 2020 omkring kl. 17.00 ankom til Tiltalte 2's
lejlighed på Adresse i By 1. Det lægges endvidere til grund, at Tiltalte 2 og
Forurettede gennem en længere periode havde haft u-overensstemmelser
vedrørende deres to fælles to børn, og at Forurettede tidligere samme dag
havde kontaktet Tiltalte 2 telefonisk og uden aftale herom var mødt op på
hendes skole. Det lægges ef-



side 5

ter Tiltalte 1's forklaring til grund, at han sammen med en anden mand var
taget hen i lejligheden for at støtte Tiltalte 2, og at manden var med, fordi de
tiltalte var bange for, at Forurettede ville komme.

Efter bevisførelsen, herunder de tiltaltes forklaringer, lægges det til grund, at
Forurettede blev lukket ind i lejligheden, og at han herefter blev udsat for vold.
De tiltalte har forklaret, at de begge var til stede i lejlig-heden under
voldsudøvelsen, men at de ikke deltog aktivt, og at volden ude-lukkende blev
udøvet af den mand, som Tiltalte 1 havde taget med, og som de tiltalte ikke har
ønsket at identificere.

Efter Forurettedes forklaring, fotografierne og de læge-lige oplysninger findes
det bevist, at Forurettede blev slået i hvert fald en gang i hovedet med et
jernrør eller lignende, og at han i forbin-delse med voldsudøvelsen blev slået,
sparket og trampet flere gange i hove-det. Det findes efter bevisførelsen
godtgjort, at det var Tiltalte 1, som var i besiddelse af og slog med jernrøret, og
at den uidentificerede mand, der var maskeret, var i besiddelse af en hammer
eller lignende. Det fin-des derimod ikke bevist, at Forurettede blev tildelt et
slag i hovedet med den hammerlignende genstand. Det findes heller ikke med
den fornødne sikkerhed bevist, at Tiltalte 2 tog aktivt del i voldsudøvelsen.
Retten har herved lagt vægt på oplysningerne om modsæt-ningsforholdet
mellem Forurettede og Tiltalte 2, Forurettedes beskrivelse af hans tilstand
under voldsudøvelsen samt vidnet Vidne 1's forklaring. Det fremgår således af
Vidne 1's forklaring, at Forurettede umiddelbart efter episoden fortalte, at det
var to perso-ner, der havde overfaldet ham, og at han genkendte den ene, der
var hans ekskærestes nye kæreste.

Ifølge Tiltalte 2's egen forklaring var hun bekendt med voldsudøvelsen. Hun
har blandt andet forklaret, at det tog nok 5-6 mi-nutter, at hun hørte, der blev
sagt "Av, av", og at hun på et tidspunkt valgte at holde sig for ørerne. Det
lægges efter bevisførelsen til grund, at de to til-talte i fællesskab fjernede spor
efter volden ved at tørre blod op og gøre rent. Selvom Tiltalte 2 ikke tog aktiv
del i voldudøvelsen, findes hun ved sin tilstedeværelse, mens volden fandt
sted, at have støttet op om voldsudøvelsen på en sådan måde, at det udgør
strafbar medvirken til vold. Retten har herved lagt vægt på, at der var en særlig
forbindelse mellem Tiltalte 2 og hændelsesforløbet. Retten har endvide-re lagt
vægt på, at Tiltalte 2 var tilstede i lejligheden og var klar over, at der i en ikke
helt kortvarig periode blev begået grov vold mod hendes ekskæreste, uden at
hun sagde fra og forsøgte at stoppe det.

Retten finder det herefter ubetænkeligt at lægge til grund, at voldsudøvelsen er
sket i fælles forståelse mellem de tiltalte og den uidentificerede medger-
ningsmand, og at volden ikke er gået ud over det forventlige i situationen.



side 6

Efter karakteren af volden, der blandt andet omfatter mindst et slag i hovedet
med et jernrør, er forholdet omfattet af straffelovens § 245, stk. 1.

Retten finder herefter de tiltalte skyldige i det ovenfor anførte omfang.

Forhold 2 og 3:
Tiltalte 1 har uden forbehold erkendt sig skyldig. Tilståelsen støttes af de
oplysninger, der i øvrigt foreligger. Det er derfor bevist, at tiltalte er skyldig.

Straffen fastsættes for Tiltalte 1 fængsel i 4 måneder, jf. straffelo-vens § 245,
stk. 1, og en bøde på 11.500 kr., jf. færdselslovens § 117a, stk. 2, nr. 1, jf. stk.
1, og § 118, jf. § 4, stk. 1.

Straffen er en tillægstraf til straffen ved dommen af 4. maj 2020, jf. straffelo-
vens § 89. Der er endvidere i medfør af straffelovens § 61, stk. 1 og stk. 2, tale
om en fællesstraf med dommen af 21. februar 2020. Da samfundstjene-sten er
afviklet, har dommen ikke haft betydning for længden af den udmålte
fængselsstraf, jf. straffelovens § 67, stk. 2, jf. § 66, stk. 3.

Straffen fastsættes for Tiltalte 2 til fængsel i 4 måneder, jf. straffelovens § 245,
stk. 1.

Retten har ved straffastsættelsen i skærpende retning lagt vægt på voldens
karakter og omfang, herunder at der ved volden, som er udøvet af flere per-
soner i forening, er forvoldt ikke ubetydelig skade. Retten har i formildende
retning lagt vægt på, at der var en forudgående konflikt mellem Forurettede og
Tiltalte 2, og at volden blev udøvet i forbindelse med, at Forurettede opsøgte
Tiltalte 2 på hendes bopæl. Der findes ikke at foreligge sådan-ne særlige
grunde, at straffen undtagelsesvis kan gøres betinget med vilkår om
samfundstjeneste.

Retsformanden finder, at de oplysninger, der foreligger til støtte for erstat-
ningspåstanden, er ufuldstændige, og erstatningspåstanden tages derfor ikke
under påkendelse, jf. retsplejelovens § 992.

Thi kendes for ret:

Tiltalte 1 skal straffes med fængsel i 4 måneder og en bøde på 11.500 kr.

Forvandlingsstraffen for bøden er fængsel i 10 dage.

Tiltalte 2 skal straffes med fængsel i 4 måneder.

De tiltalte skal betale de sagsomkostninger, som vedrører dem hver især.



side 7

Dommer